Pasvalio rajono savivaldybės administracijos

Pasvalio apylinkių seniūnijos seniūno

2017 m. gegužės 31 d. įsakymo Nr. V1-6

13 priedas

**PASVALIO APYLINKIŲ SENIŪNIJOS NEKVALIFIKUOTO ATSITIKTINIŲ DARBŲ**

**DARBININKO (9622 01) PAREIGYBĖS APRAŠYMAS**

**I SKYRIUS**

 **PAREIGYBĖ**

1. Pasvalio apylinkių seniūnijos (toliau – Seniūnija) nekvalifikuotas atsitiktinių darbų darbininkas (9622 01) (toliau – darbuotojas) pagal pareigybių grupę yra darbuotojas.

2. Pareigybės lygis – D.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. išmanyti elektrosaugos ir darbo higienos pagrindus;

3.2. teritorijos tvarkymo būdus ir inventorių.

**III SKYRIUS**

 **ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. prižiūri Seniūnijos pastatų patalpas ir juose esančius baldus, savo kompetencijos ribose remontuoja juos, atlieka kabinetų įrangos montavimo, perkėlimo darbus;

4.2. tvarko Seniūnijai priklausančių pastatų aplinką;

4.3. atlieka Seniūnijos pastatų kasdieninę priežiūrą ir pagalbinius einamojo remonto darbus;

4.4. prieš pradėdamas pagalbinius darbus žolės pjovimo įrengimais, paruošia juos, kaip nustatyta jų naudojimo instrukcijose;

4.5. dirba pagalbinius darbus genint krūmus, šienaujant žolę; taupiai naudoja statybines medžiagas, darbo įrankius, kurą ir tepalus;

4.6. baigęs darbą, sutvarko darbo vietą, įrankius, juos nuvalo ir priduoda į saugojimo vietą, praneša Seniūnijos darbo organizavimo inžinieriui;

4.7. imasi priemonių ir pagal galimybes bei kompetenciją šalina priežastis, galinčias sukelti traumas bei avarijas prižiūrimoje teritorijoje, apie tai praneša Seniūnijos darbo organizavimo inžinieriui.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas tiesiogiai pavaldus Seniūnijos darbo organizavimo inžinieriui ir atskaitingas Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas:

 \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (data)